مساء الورد احلى قراء
قبل ايام جنت رايح اني واحد افراد العائله الكريمه بشغل لآحدى محافضات شمالنا الحبيب المهم اني اقترحت نروح بسيارتنا رغم الخطوره.على كل حال رتبت السياره ومخليت بيها نواقص وطلعنا والحمد لله بالطريق لا وكفونا امريكان ولا علاسه ولا هاي السوالف كلها وصلنا سالمين بس هناك صار بينا فلم مو تبيئي ,السياره صار بيها عطل فني بس من هذا اليعجب المهم عطلت بيوم الي نريد نرجع وجان يوم جمعه ومحد مفتح والسبت صدفت عيد المولد النبوي وهم ماكو احد مفتح واضطرينا ننتضر للأحد وطبعا اكو سالفه جانت كلش مخوفتني بهالاثناء وهي انه عيني اليسرى ترف صارلها اسبوع وما ادري شنو السالفه وكلش ممرتاح بس والحمد لله كملت السياره ورجعنا وهسه اني بالعاصمه الغاليه واكتبلكم هذا البوست . طبعا تعجبني فقره وهي ان اسوق والدنيا ليل وطريق خارجي . اني اليوم عاجبني اسولف فلتضوجون من سوالفي